Jean Froissart

Jean Froissart (1333–1337 välillä – vuoden 1405 jälkeen Chimay) oli ranskalainen keskiajan kronikoitsija. Froissart työskenteli Edvard III:n puolison Hainaultin Filipan alaisuudessa, kunnes tämä kuoli vuonna 1369.

Hänen useissa vaiheissa vuodesta 1369 alkaen kirjoitetut kronikkansa, Chroniques, kattavat vuosien 1322–1400 historiaa. Hän käsittelee niissä muun muassa satavuotisen sodan kehitystä. 

Froissart'n taiteellisesti herkät allegoriset runot ja pastoraalit ovat jääneet kronikoiden varjoon. Froissart'n omista elämänvaiheista tiedetään, että hän matkusteli ainakin Skotlannissa, Englannissa ja Italiassa ja hyödynsi kokoamaansa tietoa kirjoituksissaan.

Tekstinäytteitä Froissart'n tuotannosta on antologiassa Ranskan kirjallisuuden kultainen kirja (WSOY 1934).

Lähteet

Ranskalaiset historioitsijat
Kronikoitsijat
1330-luvulla syntyneet
1400-vuosikymmenellä kuolleet